ทางวงในชวนมาจิบชาชิมขนมที่ The Mandarin Oriental Shop สาขาใหม่ที่เกษรพลาซ่าค่ะ

ร้านอยู่ชั้น G ใกล้ประตูด้านข้างที่ติดกับโรงแรม Intercontinental เข้ามาอยู่ทางขวามือ

ตัวร้านกั้นเป็นรูปทรงรี เปิดโล่ง อยู่กลางห้าง มีพื้นที่ค่อนข้างน้อย (เมื่อเทียบกับสาขาที่พารากอน) ตกแต่งด้วยไม้แนวคลาสสิค

จุดเด่นของร้านอยู่ที่ตู้ขนม 3 ตู้ซึ่งตั้งอยู่ด้านข้าง คอยอวดโฉมเค้กสวยๆ หน้าตาน่ากิน หลากหลายชนิด ช็อคโกแลตมากมายรสชาติ และมาการองหลากสีสันละลานตา????

Mr. Michael Nurbatlian ซึ่งเป็น E-Commerce and Consumer Marketing Manager ได้ให้เกียรติมาพูดคุย บอกเล่าประวัติของทางร้าน และอธิบายรายละเอียดของชา และขนมต่างๆ ให้ทราบ

ในกรุงเทพฯ มี 4 สาขา คือที่ เซ็นทรัลชิดลม ดิ เอ็มโพเรี่ยม สยามพารากอน และสาขาใหม่ล่าสุดคือที่นี่ เกษรพลาซ่า 

ร้านมีประวัติมายาวนานร้อยกว่าปี ขนมของที่นี่จะใช้วัตถุดิบที่มีคุณภาพจากในประเทศ มาการองของทางร้านจะต่างจากที่อื่นๆ เพราะทำมือทุกขั้นตอน ไม่ใช้เครื่องจักรในการผลิต สีสันของขนมทั้งหมดได้มาจากวัตถุดิบธรรมชาติทั้งหมด

High Tea Set (550++)
ชุดชา 1 กา และขนมเสิร์ฟมาในเซทจาน 3 ชั้น  เหมาะที่จะสั่งมาจิบชาสังสรรค์กับเพื่อนๆ ในห้างฯ กลางกรุง ที่ผู้คนไม่พลุกพล่าน 

ขนมมีหลากหลายเช่น พัฟผักโขม แซนวิช สโคน 2 ชิ้น พร้อมครีมและแยม มาการอง 2 ชิ้น ฯลฯ

ชามีให้เลือกหลายแบบ สามารถขอดมกลิ่นใบชาเพื่อช่วยในการตัดสินใจได้ค่ะ

ชาร้อนที่ได้ลอง

- Silver Needle
ชาขาวหอมรสนุ่ม

- Sakura 2000
ชาหอมกลิ่นดอกซากุระ

- Eros
ชากลิ่นหอมแห่งความรัก

เครื่องดื่มนอกจากชาแล้ว ยังมีกาแฟอีกหลายอย่าง ที่ปรุงจากเครื่องชงกาแฟอัฉริยะ (ใครอยากเห็น ตามไปดูหน้าตาตัวเป็นๆ ได้ที่ร้านนะคะ)

Cakes

- The Top 
เค้กรสช็อคโกแลตแสนอร่อย
เค้กที่บรรจงจัดเรียงความอร่อยมาเป็นชั้นๆ สลับกันระหว่างครีมช็อคโกแลต และแผ่นช็อคโกแลตบางๆ ฐานเป็นแป้งผสมเฮเซลนัท รวมตัวกันได้ความอร่อยที่แสนประทับใจ????

- The Wave
มาการองยักษ์แสนสวย
สีสันและรูปลักษณ์ที่สวยงาม เป็นสิ่งแรกที่ดึงดูดใจให้ใครต่อใครอยากลิ้มลองเจ้าขนมชิ้นนี้ โดยเฉพาะเหล่า Macaron Lover มาการองยักษ์สีแดงสด ไส้ครีมสีชมพูเนื้อเนียนรสหวานอมเปรี้ยว ตกแต่งด้วยผลราสเบอรี่ และกลีบดอกไม้สร้างความสวยงาม เป็นอาหารตา และรสชาติที่ควรลิ้มลอง ????

- Chilled Apple Crumble 
แอปเปิ้ลสีเขียวน่ารัก
เค้กที่รังสรรค์เป็นผลแอปเปิ้ลสีเขียวสวยงาม เปลือกด้านนอกทำด้วยไวท์ช็อคโกแลต ข้างในเป็นเนื้อเค้กแอปเปิ้ลครัมเบิล และครีมรสเปรี้ยว ผสานรสชาติที่ตัดกันได้อย่างลงตัว

- Passion Fruit Mango & Fruity Praline
เค้กสลับชั้นความอร่อยของเสาวรส และมะม่วง เปรี้ยวหวานกลมกล่อม 

- Coffee Caramel Nougat
รสกาแฟเข้มข้น หอมคาราเมล เป็นเค้กที่เหมาะกับ Coffee Lover ตัวจริงค่ะ

Macarons 
ราคา
1 ชิ้น 50 บาท
6 ชิ้น 280 บาท
12 ชิ้น 540 บาท
24 ชิ้น 995 บาท

มีทั้งหมด 20 รส
Rose & Vanilla, Pistachio, Mojito, Cherry, Elvis Presley, Cranberry & Apple, Banana Split, Bourbon Ananas, Tiramisu & Expresso Creme, Rhubarb & Strawberry Pie, Hazelnut & Milk Chocolate, Mixed Berry & Vanilla Yogurt, Yuzu, Chocolate Truffle, Black Forest, Squid Ink, Salted Caramel, Kafir & Coconut, Baileys และ Toffifee

ในแต่ละวันจะมีไม่ครบทุกรสนะคะ นีเคยกินมาก่อนหน้านี้ และรวมกับที่ได้ลองเพิ่มวันนี้ (แต่ก็ยังไม่ครบทุกรส) นีชอบรส Rose & Vanilla, Mojito, Hazelnut & Milk Chocolate, Baileys และ Chocolate Truffle

เนื้อขนมนุ่มแต่ผิวด้านนอกจะกรุบๆ ความหนาและความแข็งของผิวด้านนอก จะต่างกันนิดหน่อยในแต่ละรสค่ะ

Praline
ราคา
1 ชิ้น 49 บาท
2 ชิ้น 98 บาท
4 ชิ้น 196 บาท
8 ชิ้น 392 บาท
16 ชิ้น 784 บาท
32 ชิ้น 1,568 บาท

ช็อคโกแลตชิ้นเล็กน่ารัก น่ากิน มีให้เลือก 20 กว่ารส นีซื้อกลับ 4 ชิ้น รสช็อคโกแลตเข้มข้น ไม่หวานเลี่ยน 

ราคาอาหารและเครื่องดื่ม ที่กินในร้านจะมีบวกเพิ่ม 7% และ 10%

พนักงานบริการดี

ขอขอบคุณทางวงใน ที่มีกิจกรรมดีๆ มาให้สมาชิกเสมอ ????
